היה או לא היה
בכל פגישה מקרית פורחת איזו תכלת; לכל מבט ראשון - ניחוח הלילך; היה או לא היה - ישנם לילות כאלה; לילך היה לילו, לילו היה לא לך; נפגשו במקרה, גם מקרים יאמנו ; היא הייתה עצובה, הוא שקט ושתוי; הוא אמר: תסלחי לי, מה טוב עולמנו; אם אפשר עוד לפגוש איזה פלא בדוי; היא אותו אהבה, הוא את בית המרזח; ושניהם אהבו את הלילה ברחוב; כל חצות, עת ליוום עד ביתה הירח; הוא חייך: "ליל מנוחה". היא שתקה: "לילה טוב!"; היה או לא היה - הפשר לא נודע לי; לילה היה לילו, לילו היה לא לה; בכל פגישה מקרית יש משהו פטלי; יש גורלות בלב העלילה; היא אותו אהבה, הוא אהב את היין; ושניהם אהבו ללקט כוכבים; הירח אהב את שניהם, כי עדיין; הירח אוהב לאהוב אהובים; ושתקו, יראים לנפץ את השקט; רק ליטוף אישוניו מלטף את הראש; היא קינאה ביינו, כי שפתו מתנשקת; עם כוסית אדומה מחשמל ותירוש; היה או לא היה, תמימות היא או תוחלת?; על סף דלתה הצר גוועו הרבה לילות; היה או לא היה - חלום בדוי או פלא; לילו היה לא לה, לילה שלו עד כלות; הימים לא חיכו... כה חופזים בימינו; הימים, שהסכינו לחתור אל החוף; היא חשבה: מה איום ומצחיק עולמנו; אם אפשר בו עדיין כל כך לאהוב; היא אותו אהבה, הוא את בית המרזח; ושניהם אהבו את הפחד החד; הימים לא חיכו ושמע הירח; את לחשה אומר לו בלילה אחד; היה או לא היה, הפשר לא נודע לי; לילי היה לילך, לילך היה לא לי; בכל פגישה מקרית נרצחת איזו תכלת; עייפתי לאהוב... שלום לך לא לי.; 